CELEX: 62009TN0474
Language: lv
Date: 2009-11-30 00:00:00
Title: Lieta T-474/09: Prasība, kas celta 2009. gada 30. novembrī — Fercal — Consultadoria e Serviços /ITSB — Jacson of Scandinavia ( JACKSON SHOES )

13.3.2010   
            
            
               LV
            
            
               Eiropas Savienības Oficiālais Vēstnesis
            
            
               C 63/47
            
         Prasība, kas celta 2009. gada 30. novembrī — Fercal — Consultadoria e Serviços/ITSB — Jacson of Scandinavia (“JACKSON SHOES”)
   (Lieta T-474/09)
   2010/C 63/84
   Valoda, kādā sagatavots prasības pieteikums — portugāļu
   
      Lietas dalībnieki
   
   
      Prasītāja: Fercal — Consultadoria e Serviços, Lda
       (Lisabona, Portugāle) (pārstāvis — A. Rodrigues, abogado)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Jacson of Scandinavia AB (Vollsjö, Zviedrija)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2009. gada 18. augusta lēmumu lietā R 1253/2008-2 un līdz ar to atstāt spēkā Kopienas preču zīmes “JACKSON SHOES” reģistrāciju Nr. 1 077 858.
            
         
      Pamati un galvenie argumenti
   
   
      Kopienas preču zīme, kuru lūdz atzīt par spēkā neesošu:“JACKSON SHOES”
   
      Kopienas preču zīmes īpašniece: prasītāja
   
      Lietas dalībnieks, kas lūdz atzīt Kopienas preču zīmi par spēkā neesošu: otra procesa ITSB Apelāciju padomē dalībniece
   
      Personas, kas lūdz atzīt Kopienas preču zīmi par spēkā neesošu, preču zīmes tiesības: Zviedrijas vārdiska preču zīme “JACSON OF SCANDINAVIA AB”
   
      Anulēšanas nodaļas lēmums: pieteikumu par spēkā neesamības atzīšanu apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas (EK) Nr. 207/2009 par Kopienas preču zīmi 8. panta 4. punkta un 52. panta 1. punkta c) apakšpunkta pārkāpums, jo nav sajaukšanas iespējas starp preču zīmēm “JACKSON SHOES” un “JACSON OF SCANDINAVIA AB”.
   Lai gan ir grafiska un fonētiska līdzība starp vārdiem “JACKSON” un “JACSON”, salīdzinājums ir jāveic, ņemot vērā apzīmējumus kopumā: “JACKSON SHOES”/“JACSON OF SCANDINAVIA AB”.
   Nevar atzīst (pamatojoties uz parasto Zviedrijas firmas nosaukumu) tiesības ekskluzīvi izmantot visas Eiropas Savienības valstīs nosaukumu, kuru parasti izmanto vairākās citā Savienības valstīs tūkstoši cilvēku, kā arī citi uzņēmumi un kas līdz ar to ir apzīmējums ar vāju atšķirtspēju. Tātad nevar liegt trešām personām no jaunā izmantot šo pašu apzīmējumu — vai kādu citu, līdzīgu apzīmējumu — savienojumā ar citiem elementiem.
   Turklāt vidusmēra patērētājs viegli saprastu, ka tie ir atšķirīgie dažādu veidu apzīmējumi: viens ir vārdiska preču zīme un otrais ir firmas nosaukums, šajā gadījumā ņemot vērā akronīma AB iekļaušanu.